ชินเซ็ตสึซามูไรสปิริตส์บูชิโดเร็ตสึเด็ง

เป็นวิดีโอเกมเล่นตามบทบาทสำหรับระบบนีโอจีโอ ซีดี ของบริษัทเอสเอ็นเค ซึ่งเล่าเหตุการณ์ของซามูไรสปิริตส์ และชินซามูไรสปิริตส์: ฮาโอมารุจิโงกูเฮ็ง โดยละเอียดยิ่งขึ้น รวมถึงเกมนี้ได้รับการพอร์ตสู่ระบบเซกา แซตเทิร์น และเพลย์สเตชัน

**รูปแบบการเล่น**
ไฟล์:NEOGEO Shinsetsu Samurai Spirits Bushidō Retsuden.jpg|thumb|left|ฉากการต่อสู้ที่ฮาโอมารุเผชิญหน้ากับศัตรูสองคน ในช่วงเวลานี้ ผู้เล่นจะต้องเลือกคำสั่งให้ฮาโอมารุปฏิบัติการ
การตั้งค่าพื้นฐานของเกมนั้นคล้ายกับคอนโซลวิดีโอเกมเล่นตามบทบาทส่วนใหญ่ ดังเช่นไฟนอลแฟนตาซี เหล่าตัวละครท่องไปในโลกปกติ, เข้าสู่เมืองและดันเจียน ตลอดจนเข้าสู่การต่อสู้ซึ่งเกิดขึ้นบนหน้าจอแยกต่างหาก ส่วนตัวเลือกเมนูช่วยให้สามารถสวมใส่เกราะและอุปกรณ์เสริม รวมถึงการใช้ไอเทมต่าง ๆ
ในตอนเริ่มต้น ผู้เล่นจะได้รับตัวเลือกให้เลือกจากหกตัวละครเพื่อเป็นตัวละคร "หลัก" ของเรื่อง โครงร่างพื้นฐานของโครงเรื่องไม่ได้แตกต่างกันมากนักสำหรับเรื่องใดเรื่องหนึ่ง แต่แต่ละเรื่องมีบทสนทนาในเกมที่แตกต่างกัน และแต่ละฉากก็มีฉากพิเศษเฉพาะซึ่งจะลงข้อปลีกย่อยของตัวละครมากขึ้น นอกจากนี้ เพื่อปรับความต่อเนื่องของตัวละครให้ดียิ่งขึ้น เรื่องราวบางส่วนจึงได้รับการแก้ไขเล็กน้อยตามบทที่เลือก ในระหว่างเกม ตัวละครอีกสองตัวสามารถเข้าร่วมคณะได้ (เว้นแต่ตัวละครเอกคือเก็นจูโร ซึ่งได้คู่หูในเรื่องที่สองของเขาเท่านั้น) นอกจากนี้ บทที่สองยังแนะนำตัวละครใหม่ ชื่อชิปปูโนะเรอง (疾風の鈴音) ซึ่งชื่อแปลคร่าว ๆ ว่า "เสียงกังวานแห่งวายุ" โดยตัวละครทั้งหมดจากเกมซามูไรโชดาวน์สองภาคแรกต่างได้ปรากฏตัว ไม่ว่าจะเป็นผู้ช่วยชั่วคราว, อุปกรณ์วางแผน หรือศัตรู
ส่วนการต่อสู้มีตัวเลือกในการป้อนการเคลื่อนไหวจากจอยสติกสำหรับท่าพิเศษต่าง ๆ ด้วยตนเอง เช่นเดียวกับในเกมอาร์เคด แทนที่จะเพียงแค่เลือกการเคลื่อนไหวจากรายการ
ในขณะที่สามารถซื้อและติดตั้งเกราะรวมถึงอุปกรณ์เสริมได้ ตัวละครแต่ละตัวจะมีอาวุธเหมือนเดิมตลอดทั้งเกม บรรดาตัวละครสามารถแวะเยี่ยมช่างตีเหล็กเพื่อปรับสภาพและเสริมความแข็งแกร่งให้แก่อาวุธของพวกเขา ช่างตีเหล็กเหล่านี้ยังสามารถใส่อาวุธเข้ากับหนึ่งในธาตุต่าง ๆ ของเกม ซึ่งทำให้การโจมตีปกติของอาวุธและการเลือกท่าพิเศษมีประสิทธิภาพมากขึ้นในการต่อสู้กับศัตรูบางตัว

**การพัฒนา**
ประวัติการพัฒนาของเกมนี้มีเรื่องราวพอสมควร ภาคนี้ได้รับการประกาศให้พัฒนาใน ค.ศ. 1995 และเกิดความล่าช้าหลายครั้งของกระบวนการ แต่ในที่สุด ก็มีการเปิดตัวในอีกไม่กี่ปีต่อมา ซึ่งบางครั้ง ก็มีข่าวลือหนาหูว่าเกมภาคนี้จะไม่มีการออกวางตลาด ส่วนการเปิดตัวในสหรัฐมีการวางแผนไว้สำหรับไตรมาสที่สามของ ค.ศ. 1997 (เพียงไม่กี่เดือนหลังจากการเปิดตัวในญี่ปุ่น) แต่ก็ไม่เคยเกิดขึ้นจริง
เกมนี้จะแบ่งออกเป็นสามตอน: ได้แก่หนึ่งตอนสำหรับแต่ละตอนจากสามเกมในซีรีส์ ในขณะที่เกมนี้ผูกขาดระบบนีโอจีโอ ซีดี ชั่วครู่ชั่วยาม แต่การพัฒนาและแรงกดดันทางการเงินทำให้บริษัทเอสเอ็นเคเปิดตัวสำหรับอีกสองระบบที่ใช้กันอยู่ในปัจจุบัน โดยทางเอสเอ็นเคตัดสินใจว่าแต่ละเวอร์ชันจะมีเพียงสองในสามตอน ด้วยเหตุนี้ผู้เล่นจำเป็นต้องซื้อเกมสองชุดเพื่อได้เรื่องราวทั้งหมด แผนนี้ส่งผลให้เกิดการต่อต้านอย่างมากจากแฟน ๆ และถูกยกเลิกไป
ในที่สุด ด้วยเหตุแห่งการพัฒนา ฝ่ายบริหารจึงตัดสินใจทิ้งบทที่สามทั้งหมด และมุ่งเน้นไปที่สองบทแรกเท่านั้น เพื่อให้เกมวางจำหน่ายเร็วขึ้น

**การตลาด**
แม้ว่ารูปแบบการเล่นหลักจะคล้ายกันมากระหว่างเวอร์ชันต่าง ๆ แต่ก็มีความแตกต่างด้านความสวยงาม และรูปแบบการเล่นระหว่างเวอร์ชันนีโอจีโอ ซีดี กับเพลย์สเตชัน/แซตเทิร์น- เวอร์ชันนีโอจีโอ ซีดี มีแอนิเมชันในสไปรต์การต่อสู้มากกว่าเพลย์สเตชันและแซตเทิร์นมาก รวมถึงท่าทางขณะอยู่เฉย ๆ ที่ไม่ซ้ำกันสำหรับตัวละครแต่ละตัว ตลอดจนแอนิเมชันการตายแบบพิเศษสำหรับสัตว์ประหลาด- เวอร์ชันนีโอจีโอ ซีดี มีเมนูที่หรูหราและมีสีสันมากกว่า ในขณะที่เวอร์ชันเพลย์สเตชันกับแซตเทิร์นจะมีเมนูสีม่วง และสีเขียวที่ค่อนข้างว่างเปล่าแทน- การเคลื่อนไหวในเวอร์ชันนีโอจีโอ ซีดี มีรูปลักษณ์และสัมผัสที่นุ่มนวลกว่ารุ่นอื่น ๆ- ในแผนที่โลกปกติ เวอร์ชันนีโอจีโอ ซีดี จะใช้สไปรต์ตัวละครในเวอร์ชันดันเจียน/กดลงที่ลดขนาดลง ส่วนเวอร์ชันเพลย์สเตชันใช้สไปรต์ใหม่ทั้งหมด- นีโอจีโอ ซีดี เดินเครื่องในความละเอียดปกติที่ 304x224 พิกเซล ในขณะที่เพลย์สเตชันและแซตเทิร์นเดินเครื่องใน 320x240 พิกเซล- เวอร์ชันนีโอจีโอ ซีดี มีการหยุดชั่วคราวระหว่างคลิปเสียงน้อยกว่าเวอร์ชันอื่น ๆ- เวอร์ชันเพลย์สเตชันและแซตเทิร์นมีการตัดแอนิเมชันที่สำคัญในแอนิเมชันเดิน/วิ่งของเหล่าตัวละคร- เวอร์ชันเพลย์สเตชันช่วยให้ผู้เล่นสามารถเลือกความแรงของการโจมตีปกติหลังจากเลือกเป้าหมายได้ ในขณะที่นีโอจีโอ ซีดี ไม่สามารถทำได้- เวอร์ชันเพลย์สเตชันแสดงแถบแอกทีฟไทม์แบตเทิล ซึ่งนีโอจีโอ ซีดี ไม่มี- เวอร์ชันเพลย์สเตชันมีเพลงที่มีคุณภาพสูงกว่าทั้งสองเวอร์ชันอื่น เนื่องจากตัวอย่างการกล้ำรหัสของพัลส์ที่มีคุณภาพสูงกว่า
ความแตกต่างที่ชัดเจนที่สุดระหว่างสามเวอร์ชันคือโหมดโบนัสซึ่งจะปลดล็อกหลังจากเอาชนะเกม- นีโอจีโอ ซีดี: ให้สิทธิ์ "บทมินิ" ที่สาม ซึ่งผู้เล่นควบคุมฮิซาเมะ ชิซูมารุ ขณะที่เขาเดินไปรอบ ๆ โดยพบกับตัวละครประดับต่าง ๆ ของบริษัทเอสเอ็นเคจากเกมอื่น ๆ- เพลย์สเตชัน: มีการเปิดใช้งานโหมด "ไซด์สตอรี่" ซึ่งทำให้ผู้เล่นสามารถดูลำดับเพตุการณ์ที่ไม่โต้ตอบเกี่ยวกับตัวละครอื่น ๆ ของซีรีส์ได้- แซตเทิร์น: เปิดใช้งานโหมดสัมภาษณ์ ซึ่งทำให้ผู้เล่นสามารถดูลำดับเพตุการณ์ที่ยาวและไม่มีการโต้ตอบเกี่ยวกับตัวละครต่าง ๆ ซึ่งมักจะทำลายกำแพงที่สี่ เนื้อหาโบนัสนี้มีให้ในเวอร์ชันเพลย์สเตชันด้วยเช่นกัน ด้วยวิธีการของไฟล์บันทึกที่ถูกแฮก

**การตอบรับ**
จากข้อมูลของนิตยสารแฟมิซือ ชินเซ็ตสึซามูไรสปิริตส์บูชิโดเร็ตสึเด็งในระบบนีโอจีโอ ซีดี ขายได้มากกว่า 20,256 ชุดในสัปดาห์แรกที่วางตลาด รวมถึงทางนิตยสารแฟมิซือยังรายงานว่าทั้งเวอร์ชันเพลย์สเตชัน กับเซกา แซตเทิร์น ขายได้มากกว่า 37,353 ชุดและ 28,122 ชุดตามลำดับในสัปดาห์แรกที่วางตลาดเช่นกัน

**หมายเหตุ**

**อ้างอิง**

**แหล่งข้อมูลอื่น**
  Shinsetsu Samurai Spirits Bushidō Retsuden at MobyGames
หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:วิดีโอเกมเล่นตามบทบาท
หมวดหมู่:เกมสำหรับเซกา แซตเทิร์น
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับซามูไร
หมวดหมู่:วิดีโอเกมที่พัฒนาขึ้นในประเทศญี่ปุ่น